79. ΙΓ΄ ΣΥΝΤΑΚΤΙΚΗ ΠΡΑΞΙΣ της 24 Οκτ. /12 Δεκ. 1967 (ΦΕΚ Α΄ 219) Περί άρσεως της αναγκαστικής παρατάσεως του χρόνου μισθώσεως και λήξεως συμβατικών μισθώσεων δημοσίων, δημοτικών και κοινοτικών εκτάσεων. Λαβόν υπόψη: 1)Την υπ’ αριθ. Α΄ Συντακτικήν Πράξιν και 2)Την ανάγκην μεταφοράς των εις δημοσίους, δημοτικούς και κοινοτικούς χώρους, προχείρως εγκατεστημένων εμπορικών επιχειρήσεων ειδών λαϊκής καταναλώσεως, αποφασίζει: (Αντί των σελ. 313(δ)–332,042(β) Σελ. 313(ε) Τεύχος 377–Σελ. 9 Άρθρ.1.-Προκειμένου περί ακινήτων, κειμένων εντός των εγκεκριμένων σχεδίων ρυμοτομίας πόλεων ή κωμών, και ανηκόντων εις το Δημόσιον, ή Δήμους ή Κοινότητας, εν τη χρήσει δε των οποίων διατελούσι δυνάμει του εν ισχύϊ ενοικιοστασίου ή δυνάμει συμβάσεων μισθώσεως ή άλλης ενοχικής σχέσεως, ομοειδείς κατά το πλείστον μέρος εμπορικαί επιχειρήσεις ειδών λαϊκής καταναλώσεως, (διατροφής, επενδύσεως κλπ), επιτρέπεται δια Β.Δ/των, εκδιδομένων τη προτάσει του Υπουργικού Συμβουλίου, η άρσις ή κατάλυσις, των τοιούτων εννόμων σχέσεων, επί τω σκοπώ ανεγέρσεως επί των απελευθερουμένων ακινήτων καταστημάτων και εν γένει κτιρίων πληρούντων τους όρους της υγιεινής και την καλαισθησίαν του περιβάλλοντος και ανταποκρινομένων εις την σύγχρονον, από οικονομικής και πολεοδομικής απόψεως, ανάπτυξιν της περιοχής. Άρθρ.2.-Δια των κατά το προηγούμενον άρθρον Β.Δ/των, εκδιδομένων εφ’ άπαξ δι’ εκάστην συγκεκριμένην κατά τόπον περίπτωσιν, ρυθμίζονται: α)η θέσις, η έκτασις και τα όρια του προς ανοικοδόμησιν δημοσίου, δημοτικού ή κοινοτικού εδαφικού χώρου, β)ο τρόπος, οι όροι και αι προϋποθέσεις υφ’ ας επέρχεται η άρσις της αναγκαστικής παρατάσεως του χρόνου της μισθώσεως ή η λήξις της συμβατικώς υφισταμένης μισθώσεως ή άλλης ενοχικής σχέσεως, ως και η διαδικασία αποβολής των δυστροπούντων, γ)αι περιπτώσεις ως και οι όροι επανεγκαταστάσεως, εν ταις νέαις οικοδομαίς, χωρούσης δυνητικώς και ουχί αναγκαίως εις την προτέραν θέσιν ή εις το αυτό εμβαδόν, όπερ πάντως δεν δύναται να ή ήσσον του 1/3 του πρότερον κατεχομένου, δ)οι όροι λύσεως των υφισταμένων πάσης φύσεως συμβάσεων εργασίας, μεταξύ του υπαλληλικού ή εργατικού προσωπικού και των εξωθουμένων επαγγελματιών οίτινες, μετά την εκ του κατεχομένου χώρου αποβολήν των και εξ αιτίας αυτής, ήθελον διακόψη αποδεδειγμένως και οριστικώς ή περιορίση ουσιωδώς την ην ήσκουν εν αυτώ εμπορικήν επιχείρησιν, ε)πάσα αναγκαία δια την εφαρμογήν της διατάξεως της παρ. 2 του άνω άρθρ. 1 λεπτομέρεια και ς)αι επιβαλλόμεναι κυρώσεις, μηδέ των ποινικών τοιούτων εξαιρουμένων, εν παραβάσει των κατά τα άνω τασσομένων όρων. Άρθρ.3.-1.Απαγορεύεται η εις τα πολιτικά δικαστήρια προσφυγή, ως και η άσκησις αιτήσεως ακυρώσεως ενώπιον του Συμβουλίου Επικρατείας κατά των εν τη εφαρμογή της παρούσης εκδιδομένων διοικητικών πράξεων του Δημοσίου, των δήμων ή κοινοτήτων, πάσα δ’ εντεύθεν τυχόν δυναμένη να προκύψη αξίωσις αποζημιώσεως αποσβέννυται.  2.Αι διατάξεις του άρθρ. 3 παρ. 1-5 του Ν.Δ. 3000/1954 εφαρμόζονται αναλόγως επί αποβολής των δυνάμει του ενοικιοστασίου προστατευομένων μισθωτών. Σελ. 314(ε) Τεύχος 377–Σελ. 10 7.Ζ.α.79 Ενοικιοστάσιο Το Ν.Δ. 3000/1954 παρατίθεται εν τόμ. 10 σελ. 248,04. Άρθρ.4.-1.Πάσα πράξις αποβολής εκ των κατά το άρθρ. 1 της παρούσης ακινήτων καθ’ οιονδήποτε τρόπον γενομένη υπό του Δημοσίου, των Δήμων και Κοινοτήτων προ της ισχύος της παρούσης θεωρείται νομίμως γενομένη. 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως.